CELEX: 32008R0241
Language: lt
Date: 2008-03-17 00:00:00
Title: 2008 m. kovo 17 d. Tarybos reglamentas (EB) Nr. 241/2008 dėl Europos bendrijos ir Bisau Gvinėjos Respublikos žuvininkystės sektoriaus partnerystės susitarimo sudarymo

18.3.2008   
            
            
               LT
            
            
               Europos Sąjungos oficialusis leidinys
            
            
               L 75/49
            
         
      TARYBOS REGLAMENTAS (EB) Nr. 241/2008
   2008 m. kovo 17 d.
   dėl Europos bendrijos ir Bisau Gvinėjos Respublikos žuvininkystės sektoriaus partnerystės susitarimo sudarymo
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 37 straipsnį kartu su 300 straipsnio 2 dalimi ir 300 straipsnio 3 dalies pirmąja pastraipa,
   atsižvelgdama į Komisijos pasiūlymą,
   atsižvelgdama į Europos Parlamento nuomonę (1),
   kadangi:
   
               (1)
            
            
               Bendrija ir Bisau Gvinėjos Respublika baigė derybas dėl naujo Žuvininkystės sektoriaus partnerystės susitarimo, kuriuo Bendrijos laivams suteikiamos žvejybos galimybės vandenyse, kuriuose Bisau Gvinėja turi suverenitetą ar kurie priklauso jos jurisdikcijai žuvininkystės srityje.
            
         
               (2)
            
            
               Šių derybų rezultatas – 2007 m. gegužės 23 d. parafuotas Žuvininkystės sektoriaus partnerystės susitarimas.
            
         
               (3)
            
            
               Bendrija suinteresuota patvirtinti šį susitarimą.
            
         
               (4)
            
            
               Turėtų būti nustatytas žvejybos galimybių paskirstymo valstybėms narėms būdas,
            
         PRIĖMĖ ŠĮ REGLAMENTĄ:
   1 straipsnis
   Bendrijos vardu patvirtinamas Europos bendrijos ir Bisau Gvinėjos Respublikos žuvininkystės sektoriaus partnerystės susitarimas (2).
   Susitarimo tekstas pridedamas prie šio reglamento.
   2 straipsnis
   1.   Protokolu nustatytos žvejybos galimybės valstybėms narėms paskirstomos taip:
   
               a)
            
            
               krevečių žvejyba:
               
                           Ispanija
                        
                        
                           1 421 BRT
                        
                     
                           Italija
                        
                        
                           1 776 BRT
                        
                     
                           Graikija
                        
                        
                           137 BRT
                        
                     
                           Portugalija
                        
                        
                           1 066 BRT
                        
                     
         
               b)
            
            
               pelekinių žuvų ir (arba) galvakojų moliuskų žvejyba:
               
                           Ispanija
                        
                        
                           3 143 BRT
                        
                     
                           Italija
                        
                        
                           786 BRT
                        
                     
                           Graikija
                        
                        
                           471 BRT
                        
                     
         
               c)
            
            
               tunų žvejybos seineriai ir paviršinėmis ūdomis žvejojantys laivai:
               
                           Ispanija
                        
                        
                           10 laivų
                        
                     
                           Prancūzija
                        
                        
                           9 laivai
                        
                     
                           Portugalija
                        
                        
                           4 laivai
                        
                     
         
               d)
            
            
               kartinėmis ūdomis žvejojantys laivai:
               
                           Ispanija
                        
                        
                           10 laivų
                        
                     
                           Prancūzija
                        
                        
                           4 laivai
                        
                     
         2.   Jei 1 dalyje nurodytos valstybės narės pateikia nepakankamai licencijos paraiškų, kad būtų išnaudotos Susitarimo protokole numatytos žvejybos galimybės, Komisija gali svarstyti kitos valstybės narės pateiktas licencijos paraiškas.
   3 straipsnis
   Valstybės narės, kurių laivai žvejoja pagal 1 straipsnyje nurodytą Susitarimą, Komisijai praneša apie Bisau Gvinėjos žvejybos zonoje sugautą kiekvienų išteklių kiekį pagal 2001 m. kovo 14 d. Komisijos reglamentą (EB) Nr. 500/2001, nustatantį išsamias Tarybos reglamento (EEB) Nr. 2847/93 dėl Bendrijos žvejybos laivų sugavimų trečiųjų šalių vandenyse ir atviroje jūroje kontrolės taikymo taisykles (3).
   4 straipsnis
   Tarybos pirmininkas įgaliojamas paskirti asmenis, kuriems suteikiama teisė pasirašyti Susitarimą, kuris įpareigos Bendriją.
   5 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje, 2008 m. kovo 17 d.
      
         
            Tarybos vardu
         
         
            Pirmininkas
         
         I. JARC
         
      
   
   
      (1)  2008 m. kovo 11 d. nuomonė (dar nepaskelbta Oficialiajame leidinyje).
   
      (2)  OL L 342, 2007 12 27, p. 5.
   
      (3)  OL L 73, 2001 3 15, p. 8.